Patat en aartappel: Watter een is gesonder? | Maroela Media
Aggett se dood vier dekades later weer ondersoek
Video: Motoris gesoek wat 308 km/h ry
Australië nou deur stof- en haelstorms getref
SAL: 'Ons bedrywighede gaan voort'
Patat en aartappel: Watter een is gesonder?
Izelle Hoffman (Foto: Verskaf)
Deur: Janie Monsieur
Daar is min dinge so lekker soos om weg te lê aan 'n groot porsie warm aartappelskyfies met sout en asyn oor. Deesdae het baie restaurante egter die opsie op hul spyskaart dat jy jou aartappelskyfies met patatskyfies kan vervang, om sodoende 'n "gesonder" opsie te eet.Deur: Janie Monsieur
Maar is patat regtig gesonder as aartappel? Maroela Media het met die bekende leefstylsjef Izelle Hoffman oor hierdie onderwerp gesels.
Terwyl aartappel en patat amper dieselfde hoeveelheid kalorieë per porsie bevat, is daar tog ander faktore wat die een beter as die ander maak.
"Daar is eintlik 'n baie groot verskil tussen patat en aartappel. Patat het 'n lae glukemiese indeks (GI) en aartappel 'n hoë GI. Lae-GI-kosse soos patat sal nie jou bloedsuikervlakke skielik die hoogte in laat skiet en dit dan weer skielik laat val nie, maar aartappel kan dit wel doen. Patat is 'n beter gehalte koolhidraat as aartappel as jy gesteld is op jou gesondheid en hoe dit jou liggaam affekteer, maar aartappel is steeds nie sleg nie. Aartappel is steeds beter as 'n stuk witbrood," het Hoffman gesê.
Hoffman het gesê wanneer dit by skyfies in 'n restaurant kom, is dit eintlik nie die basis van die produk, die aartappel en patat, wat dit ongesond maak nie.
"Die basis van skyfies is nie waar dit verkeerd gaan nie, maar eerder die manier waarop die skyfies gaargemaak word. Selfs al bestel jy patatskyfies, maar dit word diepgebraai, is die vetinhoud van wat jy eet nog steeds baie hoog, en dít is die probleem. Veral as die restaurant nie elke keer vars olie gebruik nie," het sy gesê.
Hoffman het gesê dit is die heel beste om patatskyfies eerder by die huis te maak.
"Die beste manier om patatskyfies te maak is om die om die patat in dun skyfies te sny en 'n bietjie olyfolie en sout oor te gooi. Olyfolie is 'n natuurlike anti-inflammatoriese middel. Rooster dan die skyfies in die oond tot dit gaar is," het sy gesê.
Gertryda · 2 jare gelede
Dis altyd vir my so ongelooflik wat die mense sê wat se kos is beter ens
Aartappels en patats is baie sleg vir mense met nierprobleme
Dit sal die foendies nooit noem nie
Jy klink na 'n fundi, wat is fout met dit?
(Ek kon geen wetenskaplike bewyse opspoor)
Robert · 2 jare gelede
Nou toe nou Gertryda lyk my jy is die fundi op aartappel en patat dieet. Gee vir ons daai verwysing dat patat sleg is vir jou niere. Jy droom seker lekker. Die grootste verskil tussen aartappel en patat is dat die patat anti-oksidante bevat veral die oranje een
Bad Ballie · 2 jare gelede
Ek koop deesdae lae GI aartappels by Checkers. Hulle beweer hulle het aleenreg om dit te bemark
Linda Gouws · 2 jare gelede
Ja, as jy nierstene het, is dit sleg .
Jane · 2 jare gelede
Patats het amper presies dieselfde hoeveelheid koolhidrate per 100g as aartappels. So vir gewigsverlies is dit nie so goeie idee om patats te eet nie. Wat betref die nier aangeleentheid, patats is nie sleg vir iemand met gesonde niere nie maar is wel nadelig vir n persoon wat reeds sukkel met niersiektes/nierprobleme/nierstene as gevolg van die groot hoeveelhede potassium wat in patats voorkom.
LM · 2 jare gelede
Patat skyfies is sleg soos meeste van (gesonde) kosse
as jy ouer as 65 jaar is en nog lekker kan stap, is alles wat jy tot nou toe nog ge-eet het reg en geaond. doe so voort!!!